Pitis

Pitis (,   ) merupakan unit mata wang logam seperti tembaga atau timah yang digunakan di beberapa kerajaan Nusantara.

 Sejarah 
 Di Brunei 
Nilai ini juga dikenali dengan nama kue (terutamanya keluaran China), paku, atau picil menurut catatan Antonio Pigafetta. Pigafetta menerangkan pada masa beliau berlabuh di Brunei tahun 1521 bahawa picil yang digunakan beliau mempunyai lubang di tengah agar dapat dimasukkan tali serta empat penjurunya mempunyai 4 aksara bertulis "Raja Besar China". 4000 pitis bernilai sama dengan 1 dolar Sepanyol.

Matawang ini digantikan dengan dolar Selat pada kadar bersamaan 4000 pitis atau 800 pakuOld Brunei Coins - last retrieved 7 June 2008 setaraf.

 Di Palembang 
Pitis digunakan sebagai mata wang utama Kesultanan Palembang dari zaman pemerintahan Sultan Abdulrrahman Khaifatul Mukminin Sayidul Imam sehingga ia dibubarkan kerajaan Belanda tahun 1823. Pitis-pitis ini lazim diperbuat dari timah tulen dan timah hitam baik "tebuk" mahupun "buntu" atau tidak berlubang dengan tulisan Jawi dan tarikh hijriyah ia dihasilkan. Pitis-pitis tebuk diikat bersama manakala pitis buntu disimpan berbalut daun dalam suatu kotak kupat.

 Di Pantai Timur Semenanjung 
Kelantan dan Terengganu menggunakan pitis sebagai salah satu nilai mata wang berurus niaga: 10 pitis bersamaan dengan 1 keping. Ia digantikan dengan dolar Selat tahun 1909

 Rujukan